b'\n_START_ARTICLE_\nJ\xc3\xb3gvan I. Olsen\n_START_PARAGRAPH_\nJ\xc3\xb3gvan Ingvard Olsen (f\xc3\xb8dt 8. juli 1930 p\xc3\xa5 Toftir) er en tidligere f\xc3\xa6r\xc3\xb8sk skibsreder og politiker (SB)._NEWLINE_Han var medlem af kommunalbestyrelsen i Nes 1974\xe2\x80\x931980, de sidste fire \xc3\xa5r som borgmester. Han var igen borgmester fra januar til august 1989. Olsen var indvalgt i Lagtinget for Eysturoy 1970\xe2\x80\x931988. Han var fiskeri- og energiminister i J\xc3\xb3gvan Sundsteins anden regering 1989\xe2\x80\x931991, medlem af Lagtingets delegation til Nordisk R\xc3\xa5d 1991\xe2\x80\x931993 samt Lagtingets formand fra juli til september 1994 og 1995\xe2\x80\x931998. Princippet om parlamentarisme blev lovf\xc3\xa6stet i 1995 p\xc3\xa5 hans initiativ._NEWLINE_Han var f\xc3\xa5rebonde 1944\xe2\x80\x931946, fisker 1946\xe2\x80\x931958, fiskeskipper fra 1958 og skbsreder fra 1968._NEWLINE_Han er s\xc3\xb8n af Jens Christian Olsen og halvbror til Alfred Olsen, begge Sambandsflokkurin-politikere.'